section_heading: Opis dobra
paragraph_text: Crkva sv. Klementa istočno od Pražnica bila je grobišna crkva srednjovjekovnog naselja Straževnika. Jednobrodna predromanička crkvica s četvrtastom apsidom pokrivena je krovom od kamenih ploča. Presvođena je bačvastim svodom s pojasnicama, a bočni zidovi su raščlanjeni s po tri slijepa luka. Na oltaru je renesansni reljef pape Klementa I. iz 1535.. Nad ulazom je viseći luk s dvostrešnim kamenim krovom.